Βρυξέλλες, 25.1.2005

COM(2004) 769 τελικό

2003/0128 (COD)

.

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση που υιοθέτησε το Συμβούλιο εν όψει της έκδοσης οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 74/408/ΕΟΚ του Συμβουλίου σχετικά με τα μηχανοκίνητα οχήματα όσον αφορά τα καθίσματα, τις αγκυρώσεις τους και τα υποστηρίγματα κεφαλής

.

2003/0128 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση που υιοθέτησε το Συμβούλιο εν όψει της έκδοσης οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 74/408/ΕΟΚ του Συμβουλίου σχετικά με τα μηχανοκίνητα οχήματα όσον αφορά τα καθίσματα, τις αγκυρώσεις τους και τα υποστηρίγματα κεφαλής

1- ΙΣΤΟΡΙΚΟ ΤΟΥ ΦΑΚΕΛΟΥ

Ημερομηνία διαβίβασης της πρότασης στο ΕΚ και στο Συμβούλιο [έγγραφο COM(2003)361 τελικό – 2003/0128(COD)]: | 20.6.2003 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 10.12.2003 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 17.12.2003 |

Ημερομηνία υιοθέτησης της κοινής θέσης: | 24.1.2005. |

2- ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Η πρόταση οδηγίας ανήκει σε μια δέσμη τριών προτάσεων που αποσκοπούν στην υποχρεωτική τοποθέτηση ζωνών ασφαλείας σε όλα τα αυτοκίνητα οχήματα. Τα μέτρα αυτά αποτελούν συνέχεια της έκδοσης της οδηγίας 2003/20/ΕΚ για την τροποποίηση της οδηγίας 91/671/ΕΟΚ του Συμβουλίου σχετικά με την υποχρεωτική χρησιμοποίηση της ζώνης ασφαλείας.

Η παρούσα πρόταση προβλέπει, ειδικότερα, την τοποθέτηση καθισμάτων συμβατών με το σύστημα στερέωσης των ζωνών ασφαλείας. Προβλέπει επίσης την απαγόρευση της εγκατάστασης πλευρικών καθισμάτων στα οχήματα που προορίζονται για τη μεταφορά προσώπων (με εξαίρεση τα οχήματα δημόσιων μεταφορών), διότι τα καθίσματα αυτά δεν παρέχουν την καλύτερη δυνατή προστασία στους επιβάτες.

3- ΠΑΡΑΤΗΡΗΣΕΙΣ ΓΙΑ ΤΗΝ ΚΟΙΝΗ ΘΕΣΗ

3.1. Γενικές παρατηρήσεις για την κοινή θέση

Η κυριότερη τροποποίηση που επέφερε το Συμβούλιο στην πρόταση της Επιτροπής αφορά τα πτυσσόμενα καθίσματα, τα οποία δεν περιλαμβάνονταν στο πεδίο εφαρμογής της οδηγίας. Με την ένταξή τους στο εν λόγω πεδίο εφαρμογής, το Συμβούλιο θέλησε να υπαγάγει τα καθίσματα αυτά στις ίδιες τεχνικές διατάξεις με τα άλλα καθίσματα.

Εξάλλου, το Συμβούλιο εισήγαγε γεωμετρικά κριτήρια που καθιστούν δυνατή την αποσαφήνιση του όρου «πλευρικό κάθισμα».

Η Επιτροπή αποδέχεται αυτές τις τροποποιήσεις, την πρώτη επειδή θα αυξήσει την ασφάλεια των επιβατών οι οποίοι χρησιμοποιούν τα καθίσματα αυτά (πολύ συχνά πρόκειται για παιδιά), και τη δεύτερη επειδή θα διευκολύνει την εφαρμογή των τεχνικών διατάξεων της οδηγίας.

3.2. Παρατηρήσεις σχετικά με τις τροπολογίες που ενέκρινε το Ευρωπαϊκό Κοινοβούλιο κατά την 1η ανάγνωση

Το Κοινοβούλιο πρότεινε να εξαιρεθούν τα τουριστικά λεωφορεία από την απαγόρευση τοποθέτησης πλευρικών καθισμάτων. Το Συμβούλιο δεν αποδέχθηκε την πρόταση αυτή και διατήρησε αναλλοίωτη την πρόταση της Επιτροπής.

Η Επιτροπή, η οποία είχε επισημάνει μετά την πρώτη ανάγνωση ότι δεν θα τροποποιήσει την πρότασή της, υποστηρίζει πλήρως τη θέση του Συμβουλίου.

4- ΣΥΜΠΕΡΑΣΜΑΤΑ

Η Επιτροπή προτείνει τον υποχρεωτικό εξοπλισμό όλων των αυτοκινήτων οχημάτων με ζώνες ασφαλείας, ούτως ώστε να αποτραπεί ο κίνδυνος εκτίναξης των επιβατών σε περίπτωση σύγκρουσης. Για να μπορούν οι ζώνες ασφαλείας να παρέχουν το υψηλότερο δυνατό επίπεδο ασφάλειας, πρέπει να στερεώνονται σε καθίσματα που να αντέχουν στις δυνάμεις που ασκούνται στη ζώνη ασφαλείας σε περίπτωση σύγκρουσης. Επίσης, το ερεισίνωτο του καθίσματος πρέπει να μπορεί να απορροφά την ενέργεια. Επειδή τα πλευρικά καθίσματα δεν πληρούν τους όρους αυτούς, η Επιτροπή προτείνει την απαγόρευσή τους.

Το Συμβούλιο ενέκρινε το σύνολο των μέτρων που πρότεινε η Επιτροπή, προβαίνοντας συγχρόνως σε δύο τροποποιήσεις που βελτιώνουν το περιεχόμενο των μέτρων αυτών.

Το Συμβούλιο απέρριψε, εξάλλου, τις τροπολογίες που πρότεινε το Ευρωπαϊκό Κοινοβούλιο.

Συμπερασματικά, η Επιτροπή υποστηρίζει πλήρως την κοινή θέση του Συμβουλίου.